ਵੁਲਰ​ ਝੀਲ
ਵੁਲਰ​ ਝੀਲ ਜੰਮੂ ਅਤੇ ਕਸ਼ਮੀਰ ਰਾਜ ਦੇ ਬਾਂਡੀਪੋਰਾ ਜਿਲ੍ਹੇ ਵਿੱਚ ਸਥਿਤ ਇੱਕ ਝੀਲ ਹੈ। ਇਹ ਭਾਰਤ ਦੀ ਮਿੱਠੇ ਪਾਣੀ ਦੀ ਸਭ ਤੋਂ ਵੱਡੀ ਝੀਲ ਹੈ। ਇਹ ਜਿਹਲਮ ਨਦੀ ਦੇ ਰਸਤੇ ਵਿੱਚ ਆਉਂਦੀ ਹੈ ਅਤੇ ਜਿਹਲਮ ਇਸ ਵਿੱਚ ਪਾਣੀ ਪਾਉਂਦੀ ਵੀ ਹੈ ਅਤੇ ਫਿਰ ਅੱਗੇ ਕੱਢ ਵੀ ਲੈਂਦੀ ਹੈ। ਮੌਸਮ ਦੇ ਅਨੁਸਾਰ ਇਸ ਝੀਲ ਦੇ ਸਰੂਪ ਵਿੱਚ ਬਹੁਤ ਵਿਸਥਾਰ-ਸੁੰਗੇੜ ਹੁੰਦਾ ਰਹਿੰਦਾ ਹੈ। ਇਸਦਾ ਅਕਾਰ 30 ਵਰਗ ਕਿਮੀ ਤੋਂ 260 ਵਰਗ ਕਿਮੀ ਦੇ ਵਿੱਚ ਬਦਲਦਾ ਹੈ। ਆਪਣੇ ਵੱਡੇ ਅਕਾਰ ਦੇ ਕਾਰਨ ਇਸ ਝੀਲ ਵਿੱਚ ਵੱਡੀਆਂ ਲਹਿਰਾਂ ਆਉਂਦੀਆਂ ਹਨ।